|  |  |
| --- | --- |
|  | **7.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **ELŐTERJESZTÉS** |
| A Képviselő-testület 2016. február 25. napján tartandó rendes nyilvános ülésére. |
|  |
| Előterjesztő megnevezése:  | Markót Imre |
| Iktatószám:  | 2-28/2016. F-1. |
| Tárgy:  | **Az 5200 Törökszentmiklós, Táncsics Mihály utca 4. szám alatti irodahelységek használatba adása.**  |
| Előterjesztés jellege: | Rendelet-tervezet, Határozat-tervezet, Tájékoztató, Beszámoló |
| Döntéshozatal: | egyszerű többség |
| Melléklet:  | **1db határozat-tervezet** |
| Készítette: | Kovács Béla intézményvezetőBalogh Emese vagyongazdálkodási ügyintéző |
| Véleményezésre megküldve:  | a Képviselő-testület **Pénzügyi és Városfejlesztési** Bizottságarészére |
| Törvényességi véleményezésre bemutatva: | 2016. február 16. |

**Tisztelt Képviselő-testület!**

Az önkormányzat vagyonáról és a vagyongazdálkodás szabályairól szóló 30/2004.(VI.25.) számú önk. rendelet 29.§ (1) bekezdése értelmében a nem lakás céljára szolgáló helységek bérbeadása pályázattal és közvetlen bérlő kijelöléssel történhet.

 **A Jász-Nagykun-Szolnok Megyei Polgárőr Szövetség és a Törökszentmiklósi Városi Polgárőr Szövetség** képviseletében **Kolozsi József elnök** kérelmet nyújtott be, amelyben az alábbiakat írta le:

Az 5200 Törökszentmiklós, Táncsics Mihály utca 4. szám alatt található, 73,5m2 alapterületű iroda, valamint a 45 m2 szociális célú ingatlanrészek tekintetében kérnék azok használatba adását. Egyidejűleg jelezte, hogy jelenleg az 5200 Törökszentmiklós, Almásy út 19. szám alatt biztosított, összesen 79,8 m2 alapterületű helységekre szóló használati szerződés megszüntetése válik szükségessé.

A Vagyonrendeletünk értelmében fent vázolt kérések tekintetében a Tisztelt Képviselő-testület jogosult dönteni.

Kérelmező a helyszínt megtekintette és alkalmasnak találta feladataik végzéséhez. Az írásban benyújtott kérelmében konkrét birtokba vételi időt nem közölt, de szóbeli elmondása alapján az épületrészt 2016. április hónapban kívánják átvenni.

Törökszentmiklós Városi Önkormányzat, mint **használatba adó** nevében eljáró Markót Imre polgármester a fenti ingatlan részeket ingyenesen javasolja használatba adni, de az ingatlanrész üzemeltetésével, működtetésével kapcsolatos valamennyi kiadás (közművek stb.) használatba vevőt terhelnék. A használat 5 éves időtartamú határozott időre kerülne engedélyezésre.

Tekintve, hogy a polgárőrség állandó együttműködésre való hajlandósága nagyban segíti a rendvédelmi szervek munkáját és így javítja városunk közbiztonságát, javasoljuk a helyiségek térítésmentes használatba adását.

**Tisztelt Képviselő-testület!**

Kérem a fenti előterjesztés megvitatását és a mellékelt határozati javaslat elfogadását.

Törökszentmiklós, 2016. február 15.

 **Markót Imre**

 **Polgármester**

**\_\_\_ /2016. ( \_\_\_ ) K.t számú**

**Határozat:**

**Az 5200 Törökszentmiklós Táncsics Mihály utca 4. szám alatt lévő ingatlanrész használójának kijelöléséről és használati szerződés megkötéséről.**

Törökszentmiklós Városi Önkormányzat Képviselő-testülete, a 30/2004. (VI.25.) önk. rendeletben biztosított jogkörében eljárva az alábbi döntést hozta:

1. Az 5200 Törökszentmiklós, Almásy út 19. szám alatt lévő ingatlanrész használatára, **a Jász-Nagykun-Szolnok Megyei Polgárőr Szövetséggel** 2014. szeptember 15. napján 5 éves határozott időtartamra, megkötött használati szerződést 2016. március 1-i hatállyal közös megegyezéssel megszünteti.
2. Az 5200 Törökszentmiklós, Táncsics Mihály utca 4. szám alatt található ingatlan együttesből 118,5 m2 alapterületű ingatlanrészt, a **Jász-Nagykun-Szolnok Megyei Polgárőr Szövetség, valamint a Törökszentmiklósi Városi Polgárőr Szövetség** részére ingyenes használatba adja, 2016. március 15. napjától 2021. március 14. napjáig terjedő 5 éves határozott időtartamra.
3. Használatba vevő a használatra kapott ingatlan üzemeltetéséhez, működtetéséhez szükséges valamennyi kiadást viseli, a közüzemi szolgáltatókkal közvetlenül köt fogyasztói szerződéseket.
4. A Törökszentmiklós Városi Önkormányzat Képviselő - testülete felhatalmazza Markót Imre polgármestert, a bérleti szerződés aláírására.

Felelős: Kovács Béla intézményvezető

Határidő: 2016. március 15.

Fentiekről értesítést nyernek:

1. Markót Imre polgármester
2. Fejes Tibor alpolgármester
3. dr. Majtényi Erzsébet jegyző
4. Városellátó Szolgálat
5. Közpénzügyi osztály
6. Irattár